Πύργος 07-10-2016

 Α.Π.: 1075

 Προς: Ιατρούς - μέλη

 του Ιατρικού Συλλόγου Πύργου-Ολυμπίας

**ΘΕΜΑ: Εκδήλωση ενδιαφέροντος για ομαδική ασφάλιση και προμήθεια POS στα ιατρεία, μέσω Ι.Σ.Π.Ο.**

Αγαπητοί συνάδελφοι,

ο Ιατρικός Σύλλογος Πύργου-Ολυμπίας σύμφωνα και με αντίστοιχη απόφαση του Δ.Σ., προτίθεται να διαπραγματευθεί:

**α)** εκ νέου με Ασφαλιστικές Εταιρείες, εκ μέρους των μελών του, την ομαδική ασφάλιση Αστικής Ευθύνης και Νομικής Κάλυψης για εξασφάλιση καλύτερων τιμών, με στόχο την πλήρη επαγγελματική ασφαλιστική κάλυψη

**β)** με Τράπεζες, για την εγκατάσταση POS στα ιατρεία

 Όσα μέλη επιθυμούν να συμμετάσχουν στη διαδικασία ομαδικής ασφάλισης, παρακαλούνται να το δηλώσουν στη Γραμματεία του Συλλόγου, γνωρίζοντάς μας συγχρόνως και το συνολικό ποσό ανά συμβάν, για το οποίο ενδιαφέρονται να ασφαλιστούν.

Ομοίως καλούνται οι ιδιώτες ιατροί να δηλώσουν αν ενδιαφέρονται να εγκαταστήσουν μηχάνημα POS στο ιατρείο τους, με τη μεσολάβηση του Συλλόγου.

**Παρακαλούμε όπως έχουμε τις απαντήσεις σας (τηλεφωνικά ή με e-mail) μέχρι την Δευτέρα 31 Οκτωβρίου 2016**.

**Υπενθυμίζουμε ότι η πιθανότητα επίτευξης των βέλτιστων δυνατών όρων για τα μέλη του Ι.Σ.Π.Ο. αυξάνεται όσο μεγαλύτερος είναι ο αριθμός των ιατρών, εκ μέρους των οποίων ο Ι.Σ.Π.Ο. διαπραγματεύεται**.

 Για το Διοικητικό Συμβούλιο του Ι.Σ.Π.Ο.

 Ο Πρόεδρος Ο Γεν. Γραμματέας

 Ευάγγελος Παπαγεωργίου Χρήστος Γιαννικούλης